b'\n_START_ARTICLE_\nRon Weasley\n_START_SECTION_\nZgodba\n_START_PARAGRAPH_\nRon in Harry se spoznata na vlaku na poti v prvi letnik Bradavi\xc4\x8darke in takoj postaneta najbolj\xc5\xa1a prijatelja. Ron je prisoten pri skoraj vseh Harryjevih pustolov\xc5\xa1\xc4\x8dinah in le redko si nasprotujeta._NEWLINE_Po koncu \xc5\xa1olanja se Ron in Hermiona Granger, med katerima se je \xc5\xbee dolgo pletla vez, poro\xc4\x8dita in imata dva otroka, Huga in Rose Weasley. Ron najprej pomaga svojemu bratu Georgeu v trgovini Vra\xc5\xbeje vragolije bratov Weasley, kasneje pa skupaj s Harryjem dela na Operativnem \xc5\xa1tabu aurorjev na Ministrstvu za \xc4\x8daranje._NEWLINE_Ron je tudi starej\xc5\xa1i brat Harryjeve \xc5\xbeene Ginny Weasley, s katero sta si pogosto v laseh zaradi Ronove pretirane za\xc5\xa1\xc4\x8ditnosti. Tudi sicer je Ron zelo povezan s svojo dru\xc5\xbeino, saj ima kar pet bratov in eno sestro: Bill Weasley, Charlie Weasley, Percy Weasley, dvoj\xc4\x8dka Fred in George Weasley in pa Ginny Weasley. Njegov o\xc4\x8de Arthur Weasley je zaposlen na Ministrstvu za \xc4\x8daranje, na oddelku za zlorabo bunkeljskih predmetov, kar pa dru\xc5\xbeini ni ravo v ponos, zato so ve\xc4\x8dkrat ozna\xc4\x8deni kot izdajalci \xc4\x8darovni\xc5\xa1ke krvi.Bill dela v Gringottu,Charlie pa v Romuniji preu\xc4\x8duje zmaje.'